Aalborgensere kan bedst lide FC Barcelona, i hvert fald hvis man skal måle ud fra de fodboldrejser, som nordjyderne vælger. Det er første gang at visitfootball.dk laver en analyse over, hvor danskerne tager hen på fordboldrejser. I Aalborg er det klart den spanske storklub FC Barcelona, der er den mest populære klub at besøge på en fodboldrejse. Fodboldklubben kan blandt andet prale af at have verdenstjernen Messi på holdet. En anden grund til FC Barcelonas popularitet kan være, at det er forholdvis billigt at flyve fra Aalborg til Barcelona. - Vi ser en generel tendens til at især de succesfulde engelske og spanske fodboldklubber dominerer, når det gælder danskernes rejselyse efter live-fodbold. Som i resten af Danmark er og bliver FC Barcelona en populær klub i Aalborg, forklarer Claus Bermann, indehaver af VisitFootball.dk .

Opsummering:
Ny analyse fra VisitFootball viser, at FC Barcelona er den mest populære klub i Aalborg, i hvert fald når det gælder fodboldrejser.